**HEZIKETA LANKIDETZA HITZARMENA MONDRAGON UNIBERTSITATEA-ENPRESAGINTZA ETA** ENPRESAREN IZENA **ENPRESA**

Lekua-n, urtea-ko hilabetea-n

**BILTZEN DIRA:**

Batetik, **Lander Beloki**, Mondragon Unibertsitateko Enpresagintzako Fakultateko Dekano bezala, (hemendik aurrera Unibertsitatea), - Ibarra Zelaia, 2, 20560 Oñati- helbidea eta F-20068490 IFZ duena.

Eta bestetik, **Izen-abizenak,** **Enpresaren izena**-ren arduradun bezala.- helbidea- helbidea eta IFZ IFZ duena. (Hemendik aurrera enpresa)

Hitzarmen hau izenpetzeko elkarrekiko beharrezko ahalmena onartuz.

**ADIERAZTEN DUTE:**

**Enpresak** lagundu egiten diola Unibertsitateari ikaslearen formakuntza integrala lortzeko. Praktika akademikoak egiteko aukera ematen diola ikasleari, lanaren errealitatera hurbilduz eta bere konpetentziak garatuz. Guzti honen bidez, ikaslea lanean hastea errazten delarik.

Hitzarmen honen helburua, unibertsitateko ikaslegoari enpresan proiektu hezitzaileak egiteko aukera ematea dela; proiektu hauek euren ikasketaren osagarriak izango **direlarik**. Uztailaren 11ko 592/2014 Errege Dekretuaren arabera. Dekretu honetan, unibertsitate ikasketa ofizialen ordenazioa ezartzen da.

Beraz, azaldutakoaren arabera, alde biek heziketa lankidetza hitzarmen hau izenpetzea **ADOSTEN** dute, hurrengo klausulak jarraiturik

**KLAUSULAK**

**Lehena.-Helburua**

Heziketa lankidetza hitzarmen honek hurrengo zehaztapen orokorrak erregulatuko ditu: Unibertsitateko ikaslegoaren praktika ereduaren garapena enpresako lan **zentroetan.**

**Bigarrena.- Praktiken programaren kudeaketa**

Praktika akademikoen programa enpresako pertsona-departamentuak kudeatuko du. Departamentu hau egon ezean enpresako zuzendaritzak aukeratutako pertsonak kudeatuko luke.

**Hirugarrena.-Praktiketako ikaslegoaren eta enpresaren arteko harremana**

1.- Praktika akademikoek, hezitzaileak diren heinean, ez dituzte inoiz ekarriko lan harremanak dituzten berezko betebeharrak. Praktikaren edukiak ere, ez du ekarriko lanpostu baten berezko prestakuntzaren ordezkapena.

2.- Era bereran, ikaslea bere ikasketen amaieran, plantillan sartuko balitz, praktiken denbora ez da konputatuko antzinatasun bezala.

**Laugarrena.- Enpresaren eginbeharrak**

1.- Zehaztu ikasturte akademiko bakoitzaren hasieran, praktikak burutu ahal izango dituzten ikasle kopurua. Hau agertu beharko da alderdiek (ikaslea, fakultateko tutorea eta enpresa) sinatu beharreko hitzarmenetan.

2.- Praktiketan dagoen ikasle bakoitzeko pertsona bideratzaile bat izendatu. Honek, ikasleak enpresan burutu beharreko jarduera hezitzaileak antolatuko ditu, Unibertsitatearekin adostutako programa hezitzailearen arabera. Hau dela eta, bideratzaileak ikaslea bideratzeko denbora espezifiko bat izan beharko du, honen eginkizunak era egokian burutuko direla bermatzeko. Ikaslearen bideratzailea, gutxienez, ikasturte akademikoan zehar hiru aldiz bildu beharko da ikaslearen jarraipena egiteko fakultateko tutorearekin.

3.-Dagokion erantzukizun zibileko asegurua izenpetuta izan.

4.-Izenpetu Unibertsitatearekin eta aukeratuta izan den ikaslearekin beharrezkoak diren dokumentuak dagokion proiektu hezitzailearen garapenerako.

5.- Praktiketako ikaslegoari ordaindu burtsa edo laguntza dagokion ikasketarako.

6.- Ikaslegoaren eskura jarri praktikak egiteko behar dituen baliabide materialak.

7.- Ziurtatu ikasleak behar dituen instalazioak eta azpiegiturak dituela, bere tituluaren konpetentziak era egokian garatzeko.

8.- Laneko praktiketako ikaslegoarekin segurtasun eta higieneari buruzko legeria betetzen dela zaindu.

9.- Ikasleari alta ematea Gizarte Segurantzan, unibertsitateko praktika akademikoak egiten ari diren ikasleei dagokien modalitatean, praktika-kontratua sinatzen den unean hori egin behar dela dioen legeren bat dagoenean indarrean.

10- Fakultateak eskatzen duenean, tarteko eta azken txostenak egin Unibertsitateko tutoreari emateko.

**Bosgarrena.-Unibertsitatearen betebeharrak**

1.- Aukeratu enpresan kanpoko praktikak egin behar duen ikaslegoa, burutu beharreko lanaren profila duela ziurtatuz.

2.-Tutore bat izendatu praktika akademikoak egiten dituen ikaslegoaren jarraipena egiteko eta laguntzeko.

3.- Izenpetu enpresarekin eta aukeratua izandako ikaslearekin, beharrezkoak diren dokumentuak proiektu hezitzailearen garapenerako.

4.- Enpresari eman beharrezko laguntza, bai bideratzaileei zein hezitzaileei. Hauek, informazioa jasoko dute programa eskakizunen eta inplikazioen gainean, aldi bakoitzaren espezifikazioen arabera. Beharrezkoa balitz, tutoreei prestakuntza emango zaie, trebetasun hezitzailetan zein mentoring edo bideratzaile gaitasunetan.

5. Dagokion ikaslearen eskola-asegurua izenpetuta izan eta, ikaslea bere egonaldian estaltzen duten aseguru osagarriak eta antzerako polizak ere bai.

**Seigarrena.- Enpresako bideratzailearen eskubideak eta eginbeharrak**

Enpresak izendatutako pertsona bideratzaileak hurrengo eskubideak izango ditu: praktikak erregulatzen dituen araudia ezagutzeko eskubidea. Era berean, proiektu hezitzailearen eta honen garapenerako dauden baldintzak ezagutzeko eskubidea ere izango du.

Bestalde, hurrengo eginkizunak izango ditu:

1.- Ikasleak ongi hartu eta proiektu hezitzailean ezarritakoaren arabera jarduera antolatu.

2.-Eskubidea du Unibertsitatearen egiaztagiri bat jasotzeko, praktiketako ikasle baten instruktore lanetan aritu dela esanez.

3.- Jarduerak gainbegiratu, bideratu eta praktikaren garapena kontrolatu.

4.- Ikaslegoari jakinarazi zein den enpresaren funtzionamendua, antolaketa eta araudia, batez ere, segurtasun eta lan arriskuei dagokiena.

5.- Unibertsitateko tutore akademikoarekin koordinatu heziketa lankidetza hitzarmenean ezarritako jardueren garapena. Hemen sartuko dira ere, praktikaren garapen normalerako beharrezkoak izan daitezkeen aldaketak eta egon daitezkeen aparteko gorabeheren konponketa eta komunikazioa.

6.- Fakultateak eskatzen dituen kasuen jarraipen txostenak prestatu.

7.-. Ikasleak praktika egiteko behar dituen heziketa osagarria eman.

8.- Bideratzaile izateagatik ezagutzen duen ikaslegoaren edozein informazioaren konfidentzialtasuna gorde.

9.- Ikaslegoari laguntza eman enpresan dagoen bitartean bere lan jarduerak burutzeko beharra izango balu.

**Zazpigarrena.- Unibertsitateko tutorearen eskubideak eta eginbeharrak**

Unibertsitateak izendatutako tutoreak hurrengo eskubideak izango ditu: praktikak erregulatzen dituen araudia ezagutzeko eskubidea. Era berean, proiektu hezitzailearen eta honen garapenerako dauden baldintzak ezagutzeko eskubidea ere izango du.

Bestalde, hurrengo eginkizunak izango ditu:

1.- Praktiken jarraipen eraginkorra egin, enpresako pertsona bideratzailearekin koordinatuz.

2.- Proiektu hezitzailean egoten diren aldaketak baimendu.

3.- Tutorea izateagatik dakien enpresako barneko informazioari buruzko konfidentzialtasuna gorde.

**Zortzigarrena.- Praktiketako ikaslego eskubideak eta betebeharrak**

Ikasleek hurrengo eskubideak izango dituzte:

1.- Pertsona bideratzailearen tutoretzari praktikek irauten duten bitartean.

2.- Bere instruktoreak egindako azken txostenari; txosten honetan egindako jarduera, bere iraupena eta errendimendua (horrela badagokio) , agertuko dira.

3.- Ikasketarako diru-laguntza edo burtsa jasotzeko, praktika hauen oinarri arautzaileetan aurreikusitako zehaztapen arabera.

4.- Elbarritasuna duen ikaslegoaren kasuan, praktikak bere elbarritasunera egokitzeari. Jarduerak nahiz egoera pertsonala begiratuko dira.

5.- Indarrean dauden arauetan aurreikusitako beste eskubide batzuk.

Era berean, hurrengo eginkizunak bete beharko dituzte:

1.- Ezagutu eta bete heziketa lankidetza hitzarmen honen zehaztapenak, hitzarmen espezifikoarenak eta praktiken proiektu hezitzailerenak, bere instruktorearen azalpenak jarraituz.

2.-Enpresan hasi adostutako datan eta proiektu hezitzailean aurreikusitako ordutegia bete.

3.- Proiektu hezitzailea garatu, bertan ezarritako lerroak jarraituz, eta enpresan adostutako eginkizunak arduraz bete.

4.- Enpresaren barne informazioa eta bere jarduerak ez zabaldu, konfidentzialtasuna gordez; bai bertan egonda edo egonaldia bukatutakoan.

5.- Enpresaren politika errespetatu.

6.- Indarrean dauden arauetan aurreikusitako beste edozein betebehar.

Eginkizun hauek bete ezean, praktika aurretiaz deuseztatu ahal izango da.

Hau gertatuz gero, **Enpresagintza E.Koop**-ak edo Enpresaren izenaempresa-k jakinarazi beharko dio hitzarmen honen hamabigarren klausulan ezarritako Jarraipen Batzordeari. Honek, gehienez jota hamar egunetan ebatzi beharko du aurretiaz deuseztatutako praktikaren gainean.

Ikaslea praktikatik aldendu ahal izango da azterketak egiteko; horretarako hiru egun aurretik gutxienez jakinarazi beharko dio bere instruktoreari. Gainontzeko ausentziak, bai akademikoak, bai bestelakoak lehenbailehen jakinarazi beharko zaizkie bere instruktoreari eta bere tutoreari eta hauek baimenduak izan beharko dira.

**Bederatzigarrena.- Burtsa edo laguntza**

Enpresak hilero ordainduko dio ikaslegoari kanpoko praktikak egiteagatik. Laguntza hau ikasketarako izango da eta era berean praktika akademiko egiteak ikaslegoari sortzen dizkion gastuak konpentsatzeko ere balioko du.

**Hamargarrena.-Jarraipen batzordea**

1.- Praktikak garatzerakoan edo hitzarmena betetzerakoan egon daitezkeen aparteko gorabeherak konpontzeko, Jarraipen Batzordea ezarriko da. Hau Unibertsitateko bi ordezkarirekin eta Enpresako beste bi kiderekin egongo da osatuta.

2.-Batzorde hau sortzen denetik, honen lehendakaritza txandakatua izango da eta berau parte-hartzaile sinatzaileek osatuko dute. Lehenengo txanda Unibertsitateari esleitua izango da.

**Hamaikagarrena. Hitzarmenaren iraunaldia**

1.- Hitzarmen honek, sinatzen denetik, **mugagabeko iraupena** izango du. Dena den, edozein parte-hartzaile sinatzaileak ikasturtea hasi aurretik hitzarmena salatu dezake, bertan hitzartutakoa deuseztatua gera dadin.

2.- Hala ere, **urteroko berrikuste aldiak** ezartzen dira, ikasturte akademikoaren bukaeran. Hemen, bi parte-hartzaileetatik edozeinek, enpresak edo unibertsitateak deusezta dezake hitzarmen hau, arrazoi objektiboak egonez gero.

3.- Hitzarmenaren salaketa idatziz izan beharko da; ez du eragina izango **ordura arte** egindako praktiketan eta ez du kaltetuko zortzigarren klausulan ezarrita dagoena praktiken deuseztapen aurreratuarentzat.

Eta adostasun proba bezala, adierazitako baldintzak eta espezifikazioak onartuz, hitzarmen hau bikoiztuta sinatzen da, goiburuan adierazitako lekuan eta datan.


**Hamabigarrena- Sexu jazarpenaren aurkako protokoloa**

Fakultateak sexu-jazarpenaren aurkako protokolo bat dauka, hau da, sexuagatik, generoagatik, sexu orientazioagatik edo beste edozein indarkeria matxistagatik jazarpenaren aurkako protokoloa, eta protokolo hori aktibatuko da bertan jasotakoinguruabarren bat gertatzen bada

**Hamahirugarrena- DATUEN BABES LEGEA (DBL)**

Partaideek espresuki hurrengoa adosten dute:

* Abenduak 5eko, izaera pertsonalen datuen babespenerako eta eskubide digitalen bermerako 3/2018 lege organikoa (DBLO) eta bere araudia betetzeko konpromisoa hartzen dute, Europako Parlamentuaren eta Kontseiluaren 2016ko apirilaren 27ko 2016/679 Araudia eta bere garapen arautegia. DBLO-ari buruzko garapen araudia, onartua izan zen zehazki, abenduaren 21eko 1720/2007 Errege Dekretuan.
* Kontratu honen arabera, Partaideetako batek besteari izaera pertsonaleko datuak ezagutaraziko balizkio, datuen entitate emaileak, argi eta garbi adierazi eta bermatu beharko liokeela hartzaileari, datu hauei buruzko DBLO-n eta honen garapen araudian agertzen diren betebehar eta aurreikuspen guztiak betetzen dituela.
* Hitzarmen honen arabera, alderdietako edonork besteari ematen badizkio izaera pertsonaleko datuak, entitate emaileak, espresuki adierazi eta bermatu beharko dio hartzaileari guztiz betetzen dituela datu hauei dagozkien DBLO-an eta honen garapen araudian agertzen diren betebeharrak eta aurreikuspenak.
* Era berean, Unibertsitateak, espresuki adierazi eta bermatzen dio enpresari, titular bakoitzaren izaera pertsonaleko datuen zalantzarik gabeko baimena lortu duela, berauek enpresari emateko. Hauek erabiliko dira bekaren garapen zuzena burutzeko eta bere kasuan, dagokion ebaluazioa egiteko.
* Era berean eta abenduaren 5eko 3/2018 Lege Organikoak, Izaera Pertsonaleko Datu Babespenari eta eskubide digitalen bermeari buruz dioena betetzeko, alderdi biak jakinaren gainean daude, euren artean emandako datu pertsonalak, lankidetza hitzarmen honen ondorioz, fitxategi batean gordeko direla, alderdi bakoitzaren titulartasuna. Alderdi biek, hitzarmen honen sinadurarekin, baimena ematen dute emandako datuak erabili ahal izateko. Alderdi biek, kontratu honen sinaduraren bitartez, baimena ematen dute emandako datuak erabiltzeko. Datuen erabileraren helburua, kontratu harremanaren kudeaketa egokia izan da eta bere kasuan, zerbitzuen kontratazioa, merkataritza komunikazioen bidalketa bide elektronikoa erabiliz edo postaz. Alderdi biek, jakinaren gainean daude, kontratuaren sinaduraren ondorioz, jasotako datu pertsonalei buruzko honako eskubideak dituztela: sarrera, zuzenketa, aurkakotasuna, eta baliogabetzea, kontratu honen goiburuan jasota dauden helbideetan. Jakinarazten zaie ere, bere datuak ez zaizkiela hirugarren herrialde bati emango. Alderdi biek eskubidea daukate erreklamazio bat aurkezteko, Datuak Babesteko Espainiako Agentziaren aurrean (AEDP), bere datuen babesaren eskubideak hautsi egin direla uste dutenean.
* Bestalde, 2018ko maiatzaren 25etik aurrera indarrean dagoen Datuen babespen legearen arabera, (DBL), alderdietako inork ezingo ditu ikusi bestearen izaera pertsonaleko datuak. Beraz, alderdi biek beteko dituzte EUROPAKO PARLAMENTUAREN ETA KONTSEILUAREN 2016KO APIRILAREN 27KO 2016/679 (EB) ARAUDIAREN xedapenak pertsona fisikoen babesaren inguruan datu pertsonalen eta honen zirkulazio librearen arloan. Araudi berri hau dela eta, 95/46/EE (datuen babespenerako araudi orokorra) zuzentaraua edo momentuan indarrean zeuden araudiak indargabetuta geratzen dira.
* Alderdien segurtasun politikak, araudiaren betekizun osoa bermatzen du datuen segurtasun neurrien gainean, datuen babeserako Araudi orokorraren arabera. Hau guztia, Kontratu honetan ezartzen da.
* Hala ere, Mondragon Unibertsitateko Enpresagintza Fakultateak, bermatu egiten du ikasleen baimena duela bere enpresari datuak jakinarazteko, praktiken garapen egokia burutu ahal izateko.



Lander Beloki Izen-abizenak

Enpresa Fakultatearen Dekanoa Enpresako ordezkaria

MU - Enpresagintza